Diari Oficial de la Generalitat Valenciana


Sumari del DOGV 3760, del 30-05-2000 (2000/4079)

RESOLUCIÓ d'11 de maig de 2000, de la Direcció General de Funció Pública, per la qual s'executen les sentències número 1.168/1999 i 139/2000, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3760

Data del DOGV
:   30-05-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/4079


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ d'11 de maig de 2000, de la Direcció General de Funció Pública, per la qual s'executen les sentències número 1.168/1999 i 139/2000, del Tribunal Superior de Justícia de la Comunitat Valenciana. [2000/S4079]
  
Per la Resolució de 26 de juliol de 1996, del conseller d'Administració Pública, es va desestimar els recursos interposats per la senyora Francisca Millán Fraile i la senyora Mª. Virtudes Navas Vega contra la relació d'aspirants que han superat el concurs oposició, grup E, personal laboral de neteja, convocatòria 19/1994.
  
Vistes les sentències número 1.168/1999, de 15 de novembre de 1999, i 139/2000, de 12 de febrer de 2000, dictades pel Tribunal Superior de Justícia de la Comunitat Valenciana, Sala Contenciosa Administrativa, Secció Segona, en què s'estima la pretensió de les recurrents pel que fa a les puntuacions obtingudes per elles en el concurs oposició de neteja, convocatòria 19/1994.
  
Vista l'acta de data 10 de maig de 2000, del tribunal qualificador de la referida convocatòria 19/1994, en què s'eleva la proposta d'haver superat les proves selectives corresponents al concurs oposició de personal de neteja, de la convocatòria 19/1994, la senyora Mª Virtudes Navas Vega, amb una puntuació total de 14,680 punts i la Sra. Francisca Millán Fraile, amb una puntuació total de 10,584.
  
De conformitat amb allò que s'ha disposat en els articles 118 de la Constitució espanyola i 18 de la Llei Orgànica del Poder Judicial, segons els quals és obligat el compliment de les sentències, i en ús de les facultats que legalment tinc conferides, resolc:
  
Primer
  
Declarar a proposta del tribunal que la senyora Mª Virtudes Navas Vega i la senyora Francisca Millán Fraile han superat les proves selectives corresponents a la convocatòria 19/1994, de personal de neteja, sector laboral, amb una puntuació de 14,680 i 10,584 punts, respectivament.
  
Segon
  
Les aspirants proposades en el punt anterior disposaran des de l'endemà al de la publicació de la present Resolució de 20 dies hàbils per a presentar al Registre d'Entrada de la Conselleria de Justícia i Administracions Públiques, c/ Miquelet, 5 a València i a les direccions territorials a Alacant o Castelló, els documents següents:
  
1. Certificat de naixement expedit pel Registre Civil corresponent, o fotocòpia del document nacional d'identitat degudament compulsat.
  
2. Fotocòpia compulsada per l'òrgan competent de la comunitat autònoma o de l'administració de l'estat del títol acadèmic exigible segons la present convocatòria.
  
3. Declaració jurada o promesa de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
4. Certificat mèdic acreditatiu de no patir malaltia o defecte físic que impedisca l'exercici de les corresponents funcions.
  
La falta de presentació de la documentació, dins del termini indicat, excepte els casos de força major, la presentació de documents de què es desprén el no-compliment de les condicions generals de la convocatòria o els supòsits de falsedat en la declaració jurada, produirà la invalidesa de les actuacions de l'aspirant i, pel que fa a elles, la nul·litat subsegüent dels actes del tribunal, sense perjuí de les responsabilitats en què haja pogut incórrer.